NaiveNeuron/SloPal huggingface dataset:
Šimečka, Michal, podpredseda NR SR (2024-06-19):
Ďakujem veľmi pekne. Tým sme vyčerpali jednak písomnú časť rozpravy. Ešte sa chcem spýtať, či sa niekto chce prihlásiť ústne. Keďže do tej písomnej sa nikto neprihlásil. Ústne? Nie je tomu tak, preto vyhlasujem všeobecnú rozpravu za skončenú. Pani navrhovateľka sa ešte k nej chce vyjadriť? Nie je tomu tak. Pani spravodajkyňa? Nie je tomu tak. Prerušujem rokovanie o tomto bode programu. A budeme teraz pokračovať v rokovaní v prerušenej rozprave v prvom čítaní o vládnom návrhu zákona o niektorých opatreniach na zlepšenie bezpečnostnej situácie v Slovenskej republike, teda tzv. lex atentát, tlač č. 361 (správne 364, pozn. red.). A musíme zrejme počkať, a nemusíme počkať, lebo je tu pán minister investícií, ktorý zastupuje podpredsedu vlády ministra obrany Roberta Kaliňáka, poprosím ho teda, aby zaujal miesto určené pre navrhovateľov. Poprosím spravodajcu pána predsedu výboru, pána Gašpara, aby zaujal miesto určené pre spravodajcov. A ďalej teda pokračujeme v tom poradí. Ako ďalší vystúpi pán poslanec Mikulec, nech sa páči. (Pokračovanie rokovania v prvom čítaní o vládnom návrhu zákona o niektorých opatreniach na zlepšenie bezpečnostnej situácie v Slovenskej republike , tlač 364.)
Kyselica, Lukáš, poslanec NR SR (2023-03-17):
Ďakujem veľmi pekne. Takže poviem všetko v úvodnej reči a pokiaľ sa niekto prihlási do rozpravy, tak potom budem reagovať, prípadne potom sa prihlásim do rozpravy, ale čo som sa spýtal aj spolupredkladateľov, tak tiež nechcú reagovať. Takže predkladám spolu s kolegami Janou Majorovou Garstkovou a Jozefom Hlinkom návrh zákona 73/1998 Z. z. o štátnej službe príslušníkov PZ, Slovenskej informačnej služby, ZVJS a Železničnej polície. Účelom tohto návrhu zákona je vlastne jediná vec, a to nástup do týchto zborov od 18 rokov. V súčasnosti je ten vek 21 rokov s tým, že skoršia možnosť je, ak nastúpi niekto ako kadet na štúdium a potom je zaradený zase do prípravnej služby atď. atď. Odstráni sa tým pádom dvojkoľajnosť, keď sa zruší služba kadeta, a tento vek od 18 rokov je potrebný či pri ZVJS, kde chýbajú stavy, pri polícii a aj v iných oblastiach. Reagujeme na aplikačné problémy. Kedysi tento vek od 18 rokov bol. Na rovinu keď si povieme, je to štúdium, keď skončí, tak polovička z tých ľudí už možná má 19 rokov, niektorí ešte nemajú tých 19 rokov, preto sa tam zvádza ten vek 18 rokov. Tí ľudia, ak chceli byť alebo boli fanúšikmi polície a chceli vstúpiť do policajného zboru alebo do týchto ozbrojených bezpečnostných zborov, museli si počkať dva-tri roky. Medzitým získali nejaké zamestnanie, z ktorých sa im už, z ktorých už nechceli odísť, mali nejaký stabilný plat a ak bol aj nejaký fanúšik, čo chcel byť naozaj policajt alebo bol taký zapálený do tejto činnosti, už k policajnému zboru nenastúpil. Takže to je alfa-omega celého zákona. Vďaka.
A. Belousovová, podpredsedníčka NR SR: (2007-03-21):
A prerušujem rokovanie o tomto bode programu. Vážené panie poslankyne, vážení poslanci, ďalej budeme podľa programu pokračovať prvým čítaním o vládnom návrhu zákona o zrušení krajských úradov a o zmene a doplnení zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení nálezu Ústavného súdu Slovenskej republiky č. 263/2006 Z. z. Vládny návrh zákona ste dostali ako tlač 218. Návrh na jeho pridelenie na prerokovanie výborom máte v rozhodnutí č. 219. Vládny návrh tohto zákona uvedie podpredseda vlády a minister vnútra Slovenskej republiky pán Robert Kaliňák, ktorému týmto odovzdávam slovo. Nech sa páči, pán minister.
Zmajkovičová, Renáta, podpredsedníčka NR SR (2013-10-16):
Pán poslanec Martinák.
Bugár, Béla, podpredseda NR SR (2010-12-16):
Pán poslanec Goga.
Beblavý, Miroslav, poslanec NR SR (2012-09-11):
Ďakujem pekne. Nebudem zdržovať, keďže to bola podporná reakcia a iné faktické poznámky nezazneli, nebudem opakovať, čo už som povedal. Možno naozaj, výzvu pre kolegov zo všetkých strán politického spektra. Prijatím tohto návrhu sa ani zásadne neobmedzia možnosti vlády mať dvoch zástupcov, lebo nechávame päť ministrov, ale zároveň bude to jasný signál. Chcem poprosiť o jeho podporu. Bol by to veľký symbolický signál pre ľudí. Pokiaľ ide o to štruktúrovanie politických nominácií, chcem len naozaj zopakovať, že nikto nechce zobrať vláde alebo tomuto parlamentu možnosť nakoniec rozhodnúť o tom, kto bude predsedom ktorého orgánu. Je to len o zaručení toho, že taký predseda má dostatočné odborné znalosti a že je to človek, ktorý potom, by som povedal, nebude odborne hanbou. To, či je integritne, či zodpovedá politickým predstavám vlády alebo parlamentu, to už ponechávame na vás, ale chceme mať len istotu, že už sa nebudú opakovať prípady, keď sa naozaj môže stať predsedom úradu niekto, kto o jeho činnosti má buď len matné, alebo dokonca nesprávne predstavy. Ďakujem.
Paška, Pavol, predseda NR SR (2012-09-12):
Pán poslanec Martvoň
Marosz, Ján, poslanec NR SR (2017-06-21):
Ďakujem za slovo. Edo, hovoril si o tom, že mali by byť dobrými hospodármi, ktorí sa snažia účelne využiť prostriedky, ktoré majú. Ja by som tvoje slová potvrdil aj INEKO-m, ktoré na túto tému píše, že v Slovenskej republike sa neskúma „primeranosť diaľničných projektov ani efektívnosť vynakladaných zdrojov. Verejná diskusia o doprave sa často redukuje na otázku, kedy konečne bude diaľnica do Košíc.“ Táto povrchnosť ale škodí. Je to začarovaný kruh, kde hovoríme o nereálnych sľuboch, priveľa prioritách, drahých riešeniach projektovaných často do šuflíka a takto sa len prehlbuje frustrácia občanov. Naopak, „rezort dopravy nie je nútený hľadať primerané, financovateľné a udržateľné riešenia dopravných potrieb celého Slovenska. Tým sa živia nereálne očakávania, ktoré zákonite prinesú ďalšiu frustráciu ľudí.“ Toto hovorí INEKO, ja to len potvrdím. Sú oblasti Slovenska, ktoré by potrebovali urgentne, aby sa im opravili mosty, aby sa opravili cesty prvej triedy. A, naopak, veľakrát staviame diaľnice tam, kde to ani nie je podľa analýz potrebné. A tu by bolo dobré sa nad tým zamyslieť. A jeden ešte konkrétny príklad, že kde nám tie peniaze utekajú, konkrétne úsek okolo Žiliny, archeologický prieskum. Konkrétna nemenovaná firma, stavebník má vyčlenených nejakých 300, 400-tisíc na celý archeologický prieskum, ale nie, keďže tam musí robiť tá správna archeologická firma, tak to bude okolo milióna eur. Môžme si pozrieť, samozrejme, aj tržby, ako krásne stúpajú. Čiže celé je to jeden obrovský biznis, ktorý vyhovuje tejto vládnej koalícii a nie potrebám občanov Slovenskej republiky.
Budaj, Ján, poslanec NR SR (2018-12-13):
Ďakujem pekne. Pán kolega, udreli ste klinec po hlavičke, ten problém je vlastne veľmi prostý. Však Slovensko bolo ešte nedávno krajinou poľnohospodárstva, pastierstva. A dnes fatálne zlyháva v podieli domácich produktov potravín v koši spotrebiteľa a takisto ceny máme drahšie než okolité krajiny, ktoré neboli tými poľnohospodárskymi, ale boli priemyselnými. Stalo sa to preto, lebo zákony v tejto oblasti, poviem to priamo, píšu hlupáci alebo ich píšu právnici záujmových skupín. Tieto dve kategórie zákonov drtia už celé desaťročia efektívnosť pôdohospodárstva vo všetkých jeho oblastiach. Chyby a nedostatky z počiatku transformácie sa neodstránili, majetkové rozdiely medzi malými farmármi, autentickými mladými farmármi a oligarchami z čias 90. rokov sa nezmenšili, ale prehĺbili. Ceny jedla rastú a celé to ide od desiatich k piatim. Toto je kľúčom vysloviť práve v tejto sále nahlas, som rád, že ste povedali aj nejaké riešenia, ja ich posúdiť neviem, ale všetky skúsenosti poukazujú, že pravidlá, pravidlá sú nastavené zle, pravidlá sú nastavené hlúpo alebo podľa záujmových skupín. Jedno aj druhé nakoniec škodí spotrebiteľovi. Jedno aj druhé musí zaplatiť občan Slovenskej republiky.
P. Frešo, poslanec: (2008-06-17):
Pán Petrák rozprával o Bratislave, to nebolo meritum mojej veci, k tomu nechcem nič povedať. Pán Zelník, vy ste hovorili o tom, čo zjavne som nepovedal. Čiže citovali ste niečo, čo nebolo povedané. Pán Jarjabek, ten odporučil, aby sme si urobili u seba poriadok, to s tým nesúviselo takisto. Pán Mikloš, rozumiem tomu, áno, je to tak. A takisto, pán Rafaj, no, to bol vcelku taký priemerný, ale zasmial som sa na tom, už je únava, normálny vtip. Teraz zopakujem to, čo bolo meritum mojej veci, aby to bolo úplne jasné. Pán predseda Paška, pán podpredseda Číž, naznačovali ste, že môžu byť nie v poriadku podpisy opozičných poslancov v súvislosti s touto kauzou. Je to spôsob, akým ste sa snažili tomu mediálne vyhnúť. Ja vás chcem ešte raz vyzvať, aby ste sa k týmto svojim vyjadreniam v tomto bode jasne vyjadrili, o čo ste to opierali a z akého dôvodu vôbec ste do tejto kauzy zaťahovali opozíciu? A ešte raz to poviem. Ja chápem, že permanentne atakujete médiá, ja chápem, že súčasťou vašej politiky je permanentne brutálne atakovať opozíciu, ja chápem aj tie silácke výrazy, aj tie výrazy, ako je ekonomická vlastizrada, aj tie kriminalizačné, nesúhlasím s tým ako demokrat, nesúhlasím s tým, a to je vizitka toho vášho sociálnodemokratického, ale v tomto jednom prípade si myslím, že mali by ste byť natoľko čestní a ukázať, ako súvisí opozícia s touto kauzou. Podľa mňa je to naozaj vec, ktorú by ste si mali u seba v koalícii vyriešiť. Myslím si, že by to prospelo dôveryhodnosti celého parlamentu a takisto by to prospelo politickej kultúre, na ktorej by vám tiež malo záležať tak, ako na nej záleží mne. Ďakujem pekne.
Martvoň, Anton, poslanec NR SR (2015-04-23):
Ďakujem pekne. Pán poslanec Hraško, no, bol som vyzvaný, aby som sa teda, niečo vyjadril, že ako budem hlasovať. Poviem to takto, strana SMER našla riešenie na čele s pánom premiérom Ficom v tejto situácii ako takej. Výsledkom toho riešenia je aj nájdenie zdroja financovania, teda odkiaľ tie peniaze na to pôjdu, aj teda určité memorandum, ktoré bolo podpísané, a zároveň legislatívny návrh. To, čo predložil pán Lipšic, v podstate je pozmeňujúci návrh, ktorý v podstate háji iba tú jeho premisu, že tú reštrukturalizáciu, ktorú vymyslel, že je to výborný inštitút, ktorý sa snaží teraz akože zdokonaliť, pritom je tam množstvo právne neurčitých pojmov, ktoré použil v tom svojom návrhu a ktoré v niečom sú dobré, v niečom sú úplne zlé a v niečom sú diskutabilné. Ale budem reagovať na to, čo tu bolo povedané, pán poslanec, z vašej strany. Čo sa týka NAKA, vy vôbec neviete, čo predtým bolo urobené. Vidno, nerobili ste v praxi. Väčšinou keď vyšetrovateľ niekam ide, potrebuje mať najskôr zistené dôvody, prečo tam pôjde, súhlas súdu, aby mohol vstúpiť do objektov a robiť prehliadku. Samozrejme, tí policajti nie sú blbí, tak samozrejme najskôr si urobia odposluchy, ITP-čka, a pripravia sa na to, aby vedeli, čo pôjdu hľadať vlastne do tých priestorov. Ďalšia vec, to, čo ste povedali, že on ich čakal. No áno, on ich čakal, lebo videl, že čo sa už deje mediálne. Ale ja vám poviem takto, zločinec nebude skartovávať veci na poslednú chvíľu, zločinec od začiatku má tie veci skartované, lepšie povedané, neexistujú žiadne dôkazy, alebo snažiť sa od začiatku tie dôkazy zabezpečiť tak, aby neexistovali. Nebude čakať o rok, o dva, či mu niekto nabehne. Čiže to, ako postupovala NAKA, však myslím si, že pán prezident Policajného zboru sa vyjadrí, prečo tak postupovali, ale nevidíte do toho, aké sú štandardné postupy polície, ktorá predtým... (Prerušenie vystúpenia časomerom.)
Uhliarik, Ivan, poslanec NR SR (2013-09-03):
Ďakujem, pán predseda. Dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
M. Hort, podpredseda NR SR: (2007-09-20):
Nech sa páči.
Kotleba, Marian, poslanec NR SR (2017-04-04):
Pani kolegynka, vypočul som si vás z titulu toho, že táto téma sa týka aj samosprávnych krajov a jedna alebo dve veci ma zaujali v tom vašom príspevku a chcel by som sa spýtať teda na to. Povedali ste, že sme v súčasnej dobe svedkami nárastu počtu ľudí so stupňom odkázanosti, teda sociálnej odkázanosti šesť v denných stacionároch. Nedáva mi to súvis a neviem si to predstaviť, lebo ak je objektívne spracovaný posudok sociálnej odkázanosti a ten človek dostane stupeň šesť, tak väčšinou ide o veľmi, veľmi ťažký prípad a neviem si predstaviť umiestnenie takéhoto človeka do denného stacionára. To znamená, ráno tam má prísť a poobede, popoludní má ísť zase domov. Takže bol by som rád, keby ste to upresnili, alebo možnože išlo o nejaké nedorozumenie, lebo naozaj je to z môjho pohľadu dosť nepredstaviteľná situácia. Alebo teda potom sa môže, môže byť ešte taká vec, že teda nám narastá počet účelových posudkov sociálnej odkázanosti zo strany miest a obcí s účelom alebo s cieľom sa zbaviť týchto ľudí a jednoducho ich niekam za každú cenu umiestniť, v tomto prípade do denných stacionárov. Takže či ste sa na to pozerali aj z tohto pohľadu, lebo je to dosť možné, a odkedy sa tieto veci dali na obce a mestá, tak je to, žiaľ, veľmi negatívna prax. A keďže to nepodlieha nejakej verejnej kontrole, tak je to dosť často zneužívané. A potom by som sa už rád dotkol iba tej vašej myšlienky ohľadom kapacity tých zariadení, kde musím povedať, že tú kapacitu nie je možné nejako upravovať a jednoducho ten prevádzkovateľ sa jej musí držať, pretože kapacita je určená vždy príslušným rozhodnutím, ktoré je ale potvrdené alebo schválené Úradom verejného zdravotníctva. Čiže to nie je len tak. A keď má nejaké zariadenie, ja neviem, 15 ľudí, tak tých 15 ľudí musí dodržať. Ďakujem pekne.
F. Petrák, poslanec: (2002-05-14):
Uvedený návrh bol doručený poslancom Národnej rady v stanovej lehote, čím boli splnené podmienky určené § 72 ods. 1 rokovacieho poriadku, t. j. doručenie najmenej 15 dní pred schôdzou. Predseda Národnej rady posúdil uvedený návrh podľa § 70 ods. 1 rokovacieho poriadku a podľa legislatívnych pravidiel a zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 rokovacieho poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh rieši závažnú problematiku, ktorú je potrebné upraviť, keď chceme dosiahnuť ďalší pokrok v prispôsobovaní právnej úpravy DPH v Slovenskej republike šiestej smernici Európskej únie, ktorá predstavuje základnú smernicu o DPH v Európskej únii. Ďakujem za slovo. Pán predsedajúci, otvorte rozpravu.
Érsek, Árpád, minister dopravy, výstavby a regionálneho rozvoja SR (2016-12-08):
Ďakujem. Vždycky, kto bude opravovať most, si vytýči trasu, obchádzku tej cesty, ale samozrejme nie len tá cesta, ktorú ste vy teraz spomenul, ale aj ostatné cesty na Slovensku čakajú na opravu, takže pokiaľ je zaradená v poradí, tak bude opravovaná. Presne termín vám neviem povedať, ani presne trasu obchádzky ja neviem vám na to odpovedať priamo, že kde bude vytýčená obchádzková trasa. Skončil som. Ďakujem.
Danko, Andrej, predseda NR SR (2017-09-05):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť k rozprave pán spravodajca? Nie. Prerušujem rokovanie o tomto bode programu. V rokovaní pokračujeme prvým čítaním o vládnom návrhu zákona, ktorým sa mení a dopĺňa zákon č. 492/2009 Z. z. o platobných službách a o zmene a doplnenie niektorých zákonov v znení neskorších predpisov . Vládny návrh zákona má tlač 621. Návrh na jeho pridelenie na prerokovanie výborom je v rozhodnutí č. 640. Nech sa páči, pán minister, uveďte tento vládny návrh zákona.
Takáč, Richard, poslanec NR SR (2022-02-08):
Ďakujem veľmi pekne za slovo, pán predsedajúci. Pán predseda, ja ti chcem veľmi pekne poďakovať, chcem aj poďakovať Jurajovi Blanárovi, ktorý prečítal celé stanovisko generálneho prokurátora, a myslím si, že každý súdny človek, ktorý toto počul, si musel spraviť jednoznačný obraz. Ja by som ešte doplnil v rámci toho, keď niektorí koaliční poslanci, a teda hlavne minister Naď a Korčok, sa snažia túto zmluvu porovnávať s inými zmluvami, napríklad s takou maďarskou zmluvou, a dovolím si prečítať možno len z totálnej analýzy porovnania zmlúv medzi Maďarskom a Slovenskom, kde už napríklad v prvom článku si už Maďarsko zadefinovalo nedotknuteľnosť suverenity oboch zmluvných strán nad svojím územím a, samozrejme, takáto klauzula vo verzii našej slovenskej chýba. Napríklad v čl. 3, ktorý sa venuje prístupu k dohodnutým zariadeniam a priestorom, maďarská zmluva zohľadňuje rešpektovanie svojich medzinárodných právnych záväzkov, ale podľa slovenskej zmluvy však medzinárodné právne záväzky Slovenskej republiky nemusia byť zmluvnými stranami rešpektované. Ďalej napríklad, naopak, v slovenskej zmluve na rozdiel od maďarskej pribudla možnosť z dohodnutých zariadení riadiť operácie krízového manažmentu. Ako sú napríklad operácie na udržanie mieru, vynútenie mieru, prevencie konfliktu a tak ďalej a tak ďalej. V tomto prípade sa bavíme napríklad o type operácie, ktorá tu už bola v minulosti, ako bola napríklad takzvaná humanitárna pomoc a to bolo bombardovanie Juhoslávie. Ďalej, samozrejme, podľa slovenskej zmluvy môžu sily USA vykonávať akúkoľvek stavebnú činnosť bez schválenia slovenských orgánov či úradov. Naši južní susedia Maďari si toto v zmluve zakotvili povinnosť, že musia v prípadoch spolupracovať s maďar... (Prerušenie vystúpenia časomerom.)
Blaha, Ľuboš, podpredseda NR SR (2023-12-19):
Pani poslankyňa Zuzana Števulová.
Sulík, Richard, predseda NR SR (2011-05-24):
Pán poslanec Brocka.
Kollár, Boris, predseda NR SR (2020-03-24):
Ďakujem. Slovo má pán poslanec Žiga.
Laurenčík, Milan, podpredseda NR SR (2021-05-13):
Pán poslanec, chcem vás len upozorniť, že máte povinnosť svoju interpeláciu písomne predsedovi Národnej rady a dostanete na ňu písomnú odpoveď. Ja sa teraz chcem spýtať, či niektorý z členov vlády nechce odpovedať na interpeláciu pána poslanca ihneď. Nech sa páči, pán minister Mičovský.
Jurzyca, Eugen, poslanec NR SR (2016-05-18):
Ďakujem. Tá efektívnosť fungovania sektorov, ktoré sú financované z verejných prostriedkov, je naozaj kľúčom, niekoľkokrát sa v médiách objavilo hodnotenie analytikov smerom k tomuto projektu a podľa nich je to jedna z najväčších reforiem, ktoré u nás za ostatnú dekádu boli realizované; mohla by byť, ak sa urobí dobre. A na to, aby sa urobila dobre, tak musí mať vláda odvahu merať tie ukazovatele a zverejňovať ich. A tak ako, pán Gál, vy ste hovorili, že, a toto nie je podstata, aby sme vedeli, kto ako efektívne funguje. No toto ste povedali, že podstata je, že oni manipulujú s pohľadávkami, dôležité je, komu je správca naklonený. Toto sú všetko neefektívnosti, ktoré sa dajú zmerať a pokiaľ sa nezmerajú, tak ako vy hovoríte, že meranie a zverejňovanie nie je dôležité, tak isto budú reagovať aj ľudia z nemocníc, keď im budete chcieť zmerať ukazovatele výkonu, kľúčové ukazovatele výkonu nemocníc, tak isto budú reagovať ľudia z vysokých škôl, keď budete chcieť merať nezamestnanosť a platy absolventov, aby sa ukázalo, či pripravujú dobre absolventov na trh. A už teraz z tej prvej reakcie vidím, že to proste buď nechcete, alebo tam nemáte to odhodlanie, aby ste to spravili, ale bez toho celý ten projekt proste sa nevydarí.
Madej, Róbert, poslanec NR SR (2015-06-26):
Ďakujem pekne. Pán predseda, prosím, dajte ďalej hlasovať o bode 2 spoločnej správy s odporúčaním gestorského výboru schváliť, ktorý som požiadal vyňať na osobitné hlasovanie vzhľadom na pozmeňujúci návrh podaný v rozprave.
Blanár, Juraj, podpredseda NR SR (2022-05-24):
Aha, ďakujem za upozornenie, trošku mi to urobilo zmätok, takže poprosím technikov, aby vrátili pána Vetráka na druhú pozíciu, aby sa vedel pripraviť. (Povedané súbežne s rečníčkou.)
Lajčák, Miroslav, minister zahraničných vecí a európskych záležitostí SR (2019-02-14):
Minister Pompeo počas našich rozhovorov aj počas prijatia u predsedu vlády opakovane zdôrazňoval obrovský záujem Spojených štátov a tejto administratívy práve na férovej súťaži. Pravdou je, že v tom čase, keď o tom hovoril, tak mal na mysli Čínu a jej obchodné praktiky. My sme zdôrazňovali, že to isté očakávame aj vo vzťahu k vzťahom medzi Spojenými štátmi a Európskou úniou. Spojené štáty sú presvedčené, že filozofia, ktorú oni presadzujú dnes v medzinárodných ekonomických vzťahoch, je založená na férovosti. Majú pocit, že doterajší systém bol voči nim neférový. My apelujeme na to, aby sme rešpektovali pravidlá, aby sme rešpektovali dohody, a zdôrazňujeme, že sme vždy pripravení rokovať, ale neradi by sme boli konfrontovaní s rozhodnutiami, ktoré sa nás dotýkajú a o ktorých sme neboli konzultovaní vopred. Skončil som.
Grendel, Gábor, podpredseda NR SR (2021-11-09):
Prezentujme sa a hlasujme. (Hlasovanie.) Prítomných 143 poslancov, za 95, proti 3, zdržalo sa 43 poslancov, nehlasovali 2. Konštatujem, že sme schválili návrh novely zákona o niektorých opatreniach na úseku environmentálnej záťaže. V zmysle § 32 ods. 2 zákona o rokovacom poriadku vyzývam pána poslanca Mareka Kotlebu, aby si prekryl horné dýchacie cesty. Vyhlasujem trojminútovú prestávku, po ktorej budeme pokračovať v prerušenej schôdzi. Pán poslanec Čekovský ešte zrejme k výboru
Kondrót, Maroš, poslanec NR SR (2012-07-31):
Dajte, prosím, hlasovať o bodoch 3 a 8 s odporúčaním neschváliť.
Heger, Eduard, poslanec NR SR (2019-06-24):
Ďakujem veľmi pekne za vystúpenie v rozprave a možnosť reakcie. Ďakujem aj za doplnenie informácií, ja som mal na mysli vyslovene konkrétne nejaká tá kvantifikácia, chápem, že je to viacej práce, ale zase je to dopočítateľné, už len keby sme zobrali samotné župy, z ktorých tých dát nie je až tak veľa. Uvediem len taký príklad, napríklad ak by sa naplnila prognóza ministerstva financií, tak by krajom mal rásť príjem o 7,5 %. Ale po schválení tejto novely to bude len o 2,7 %. Na druhej strane, makroekonomická prognóza predpokladá nárast výdavkov o 6 % v súvislosti s povinným zvyšovaním platov. Toto som myslel také porovnanie, kde by sa vyčíslilo, teda odhliadnuc od tých mechanizmov, lebo rozprávame sa o dopade tohto opatrenia, čiže, samozrejme, obce budú musieť to kompenzovať nejakými svojimi opatreniami, či už na strane príjmov, alebo výdavkov, ale myslel som tú kvantifikáciu, že keď zavedieme toto opatrenie, tak jednotlivým obciam alebo povedzme len župám, keby sa kvantifikovalo, tak tejto župe, podľa prognózy im majú narásť príjmy, tak ako hovorím, povedzme o 2,7 %, ale tie implicitné, alebo teda z toho vyplývajúce výdavky, ktoré boli z inej legislatívy, narastú o toľkoto aj v absolútnom vyjadrení, a vtedy sa vieme presne baviť, či tam teda bude nejaký výpadok tých miliónov, v miliónoch, alebo nebude. A toto je, toto je podľa mňa pre diskusiu vždycky dobré, lebo nemusíme sa baviť v nejakých rovinách hypotéz, nemusíme sa baviť v rovinách dojmov, a, samozrejme, že aj však to, čo ste povedali na záver, áno, samozrejme, každý sa poteší, keď tie peniaze bude mať, ale je iné, keď sa bavíme na základe faktov a keď sa bavíme na základe pocitov. O to viac, keď tie fakty sa dajú dopočítať, a to som mal na mysli, čiže je s tým súvisiaca nejaká práca, ale myslím si, že tá práca za to stojí. Tak to len na doplnenie. Ale v každom prípade teda ďakujem za vaše vystúpenie.
Blanár, Juraj, podpredseda NR SR (2023-02-03):
Pán poslanec Šefčík s faktickou poznámkou.
Hrnčiar, Andrej, podpredseda NR SR (2019-04-02):
Pán poslanec Drobný.
Suja, Miroslav, poslanec NR SR (2022-05-11):
Do tri tisíc euro prevod. Pritom som podpisoval papier v banke, že som exponovaná osoba, aby som aj tým, čo to nechápu zo SaS-ky, povedal, že áno, lebo keď som zakladal ten účet a stal som sa poslancom, tak som to podpisoval v každej banke, v každej banke sa to podpisuje. Predpokladám, že aj vás oslovili hneď na začiatku. Len čo prišla prvá platba z Národnej rady, každá banka ma oslovila. Pre tých, čo v SaS-ke nevedia alebo to nechápu. Takže asi takýmto spôsobom. Tak vravím, že nejdem tam, lebo nemám čas. Povedzte mi, čo sa deje, nechceli mi povedať. Viem ten zrušiť účet, áno, na pobočke banky. Vravím, nedá sa to iným spôsobom. Áno, dá sa to písomne. No vidíte, že sa to dá aj takýmto spôsobom. Ale zobral som žiadosť na zrušenie účtu, prišiel som do banky, dal som. Pán Suja, mohli by sme toto a toto, vravím nie, nemôžte. Tu je to zrušenie účtu, a s tou bankou som skončil. Oni od februára, oni vo februári chceli odo mňa, kde som platil nejakých 2 700 niečo, a z kade som mal prostriedky v minulom roku v decembri. Ja som si to nemal z kade pamätať, samozrejme, keby som chcel tak to dopátram, ale ani v hlave ma nenapadlo cez telefón, že za čo to mohlo byť. A to je môj príklad, ktorý sa mi stal osobne. V ten deň som zrušil v hotovosti banky, nie že hotovosť, účty v banke, dal som si všetky peniaze vyplatiť a pekne som s nimi odišiel. Aj keď sa im nepáčilo. Ale ak chcú takto jednať, tak takto môžeme. A to ja hovorím príklad, ako sa vám môže stať, že keď niekde idete s kartou a nebude už hotovosť, že zrazu ste hotový a na tej pumpe sa nepohnete. A to môže byť pri všetkom. Toto je môj osobný príklad. A teraz druhý príklad. Ak sa toto náhodou stane, ja neviem ako vy, ale je deti učím sporiť a správať sa zodpovedne k financiám. Dávam im mince, hádžu si do toho prasiatka, sem tam dostanú nejakú papierovú a proste vychovávame ich od malička aj k tej finančnej gramotnosti. Teraz im čo, odstrihnem z platobnej karty alebo z výpisu účtu, hoďte si to tam. Veď to sú základné veci. Mňa z banky oslovili, že volajú im dôchodcovia, keď počujú čo sa v Európskej únii deje, nejak sa to dozvedeli, že by mala byť len elektronická, či oni celoživotné úspory budú nosiť na nejakej kartičke, nechápu to. Tá psychická pohoda je tých dôchodcov. Ja si myslím, že týmto návrhom zákona absolútne nič nepokazíme, nič. Ale záleží, koaliční kolegovia, na vás. Ďakujem.
Martvoň, Anton, poslanec NR SR (2013-09-10):
Ďakujem pekne. Pani poslankyňa, no v prvom rade chcem zdôrazniť jednu vec. Tento návrh zákona ako taký zahŕňa odporúčania skupiny štátov proti korupcii, teda aj Grékov. Práve tieto odporúčania poukazovali na viaceré nedostatky súčasnej právnej úpravy na Slovensku a práve tento návrh zákona to rieši. Zároveň tento zákon, ak dovolím si uviesť, rozlišuje kontrolu volebnej kampane a kontrolu financovania politických strán. Samozrejme ten orgán ako taký, tam nie je priamo uvedený, ale v zákone v čl. II v bode 21 spomína sa, že kontrolu financovania politických strán vykonáva NR SR alebo ňou poverený orgán. Čo sa týka vašej poznámky, že v podstate nebude umožnené občianskej spoločnosti robiť politickú kampaň. No tu sa chcem spýtať, však do občianskej spoločnosti patrí aj cirkev. A keď cirkev robí politiku, každý to kritizuje. Tak chceme, aby tá občianska spoločnosť alebo tretí sektor bol nezávislý, alebo aby bol závislý na určitých politických stranách a potom im pomáhal s politickou kampaňou? Čiže tu znie moja otázka, že ako si to potom predstavujete? Samozrejme, skritizovali ste tu písanie knihy Moniky Beňovej. No myslím si, že je to práve niečo (Smiech v sále.), čo občania potrebujú, keď niekto prichádza s takýmito nápadmi. Však nebol to práve váš pán Dzurinda, ktorý napísal prvý knihu a chodil s ňou po celom Slovensku?! Však on začal prvý písať knihy! A vtedy to problém nebol? Čiže čo teraz budeme kritizovať všetkých politikov, čo pôjdu do domovov dôchodcov počas volebnej kampane, alebo keď ešte nezačala volebná kampaň, pomôcť ľuďom? Čiže je na každom politikovi, ako chce pomôcť ľuďom a aký spôsob sebaprezentácie samozrejme ukáže. Ale pokiaľ niekto napíše nejakú knihu, tak myslím si, že to nie je dôvod na kritiku, ale skôr aj na pochvalu, na rozdiel od toho, čo tu bolo povedané. Čiže toľko z mojej strany, ja tento návrh zákona podporím.
Bugár, Béla, podpredseda NR SR (2019-05-22):
Pán poslanec, keď neprestanete, preruším rokovanie.
Hlina, Alojz, poslanec NR SR (2013-01-31):
Ďakujem veľmi pekne. Kolega Beblavý, tradične dobre, sa dobre počúva, fundované príspevky, tak poteší. Z toho, čo hovoril o tých rizikách, tak keby som sa pokúsil vyextrahovať z toho tak, čo teda by malo byť, tak čo on identifikuje ako riziká v krajine, a to je tá morálka a to je to, či tu vôbec vieme hrať fér. A to je problém naozaj v krajine, kde, kde si ľudia myslia, že súťaž, a politici poväčšine, že súťaž je to, čo moderoval Nikodým niekedy, alebo potom ešte niektorí z nich takí zbehlejší poznajú ešte jednu, že futbalovú, ale tá sa volá správne liga. Čiže naozaj, v takýchto krajinách je ťažko súťažiť a ešte ťažšie je súťažiť férovo, takže tie riziká tam naozaj sú, hej, v tejto krajine je problém súťažiť, súťaž ako slovo nepoznáme. Ale nedá mi drobnú takú, nechcem povedať, že jedovitú, ale takú poznámočku k tomu, že nerobiť tak, aby sme im nabíjali tie zásobníky, že keď chceme byť principiálni, tak principiálni všade a vždy. A konkrétny príklad teraz: Bratislava mesto ide súťažiť o Starú tržnicu bez súťaže, teda nejde súťažiť; a konkrétne poslanci SDKÚ a poslanci SaS-u, ktorí by to mali mať v genetickom kóde, že chcú súťažiť, tak nechcú súťažiť. Čiže to je vlastne, paradoxne, spôsobuje to, že stále tá téme je taká rozviklaná a nemáme tú presvedčivosť v sebe a nemôžeme sa dostať k tej nadstavbe a nadstavba v tejto veci je naozaj to, že chceme súťažiť a vieme, že je potrebné súťažiť, a potom môžeme ešte hovoriť, že férovo. A to k tomu je ešte u nás strašne ďaleká cesta, ale treba začať, ako nikdy nie je neskoro začať a treba byť principiálny a dokonalý v tom, že vždy a všade. Ďakujem.
J. Vaľová, poslankyňa: (2008-02-07):
Podotýkam k návrhu zákona pani poslankyne Gibalovej nasledovné. VÚC už dnes nemajú finančné zdroje, preto je ich zbytočné vystavovať ďalším finančným navyšovaniam, ktoré nie sú schopné kryť. Návrh pani poslankyne Gibalovej ani nehovorí, odkiaľ by mali vyššie územné celky zobrať finančné prostriedky. Určite nebol prerokovaný so zástupcami VÚC, preto nie je možné taký pozmeňujúci návrh podporiť. Chcela by som ešte povedať, že v legislatívnom pláne vlády je naplánovaný v júli tento zákon a to práve preto, že je veľmi potrebné, aby tieto veci boli prerokované s vyššími územnými celkami, pretože sa nedajú robiť od zeleného stola. A myslím si, že nás na to, keď som bola s pani ministerkou aj na výjazdoch, tak nás na to župani rázne upozorňovali. A myslím si, že je potrebné to opraviť a bolo to  potrebné opraviť už v bývalom období, či z akejkoľvek strany budú títo župani alebo z akejkoľvek strany budú tieto sociálne zariadenia, je potrebné, aby tieto veci boli upravené a, samozrejme, aby boli prerokované s vyššími územnými celkami. Ďakujem pekne.
Holeva, Viliam, poslanec NR SR (2014-03-25):
Vážená pani predsedajúca, vážený pán minister, dovoľte mi predložiť spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky so Zmluvou o obchodovaní so zbraňami, tlač 876. Predseda Národnej rady Slovenskej republiky rozhodnutím č. 891 z 26. februára 2014 pridelil návrh na prerokovanie Výboru Národnej rady Slovenskej republiky pre hospodárske záležitosti a Zahraničnému výboru Národnej rady Slovenskej republiky. Za gestorský výbor určil Výbor Národnej rady pre hospodárske záležitosti. Výbor Národnej rady Slovenskej republiky pre hospodárske záležitosti o návrhu rokoval 11. marca 2014 a prijal uznesenie č. 275. Zahraničný výbor Národnej rady Slovenskej republiky o návrhu rokoval 13. marca 2014 a prijal uznesenie č. 87. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Zmluvou o obchodovaní so zbraňami. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Zmluvou o obchodovaní so zbraňami. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky so Zmluvou o obchodovaní so zbraňami, tlač 876a, vrátane návrhu uznesenia Národnej rady Slovenskej republiky bola schválená uznesením gestorského výboru z 18. marca 2014 č. 286. Týmto uznesením výbor poveril spoločného spravodajcu, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas so Zmluvou o obchodovaní so zbraňami. Skončil som, pani predsedajúca, prosím, otvorte rozpravu.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Kmec s faktickou.
Bugár, Béla, podpredseda NR SR (2018-02-13):
Takže otváram rozpravu v rámci tretieho čítania. Pýtam sa... (Reakcie z pléna.) Nie tretieho, som sa pomýlil. Tretieho. Teraz sa otvára tretie čítanie, v rámci tretieho čítania je možné podávať návrh na otvorenie, teda vrátenie zákona do druhého čítania, to dobre viete. Ako jediný sa hlási pán poslanec Baláž. Končím možnosť sa prihlásiť. Nech sa páči, máte slovo.
Valocký, Jozef, poslanec NR SR (2012-12-05):
Dobre, prosím, dajte hlasovať.
Laššáková, Jana, podpredsedníčka NR SR (2012-06-29):
S reakciou na faktické poznámky pani poslankyňa Nicholsonová, nech sa páči.
Pellegrini, Peter, predseda NR SR (2023-11-21):
Ďakujem pekne. Pán poslanec, ospravedlňujem sa, ak som nezasiahol aj proti pánovi Farkašovskému, ale prišiel som až po vystúpení vašom. Pani poslankyňu Kolíkovú som upozornil len preto, že sa prihovárala vo faktickej ako keby priamo predsedovi vlády a diskutovala s ním a nezdalo sa mi, že je to reakcia na vaše vystúpenie, ale beriem, tak ako vždy, keď spravím chybu, viem si to priznať. Ďakujem veľmi pekne. Vyhlasujem rozpravu o tomto bode za skončenú. Chcem sa spýtať pána navrhovateľa, v tomto prípade pána predsedu vlády, či chce zaujať záverečné slovo. Nech sa páči, pán predseda.
Kadúc, Miroslav, poslanec NR SR (2015-05-21):
Ďakujem pekne, pani predsedajúca. Vážené kolegyne, vážení kolegovia, aj v takejto komornej atmosfére mi dovoľte vystúpiť k môjmu návrhu, ktorý sa týka zmeny rokovacieho poriadku a v konkrétnostiach vychádza z celkom aktuálnej veci, a to je predseda NKÚ. Je to, myslím, celkom príhodné a je to aj priestor možno hovoriť ďalej o tom, čo sa stalo. Ale v prvom rade ku môjmu návrhu, ktorý vychádza hlavne z toho, že tri roky sme na Slovensku mali presluhujúceho predsedu Najvyššieho kontrolného úradu a predsedovia tohto parlamentu sa opakovane zdráhali navrhnúť voľbu nového. Odôvodňovali to hlavne tým, že opozícia sa nevie dohodnúť. Ja si osobne myslím, že predsedovia parlamentu mali konať, mali vyhlásiť voľbu na každú jednu schôdzu až dovtedy, dokým nebude zvolený predseda NKÚ, pretože im to podľa môjho názoru vyplýva aj z judikatúry Ústavného súdu, pretože by si mali plniť alebo pre nich by to mala byť ich povinnosť. Keďže toto nebrali v úvahu, tak som sa rozhodol pripraviť veľmi jednoduchú novelu rokovacieho poriadku, ktorá hovorí hlavne o tom, že v prípade, ak nebude zvolený predseda NKÚ, vykoná sa ďalšia voľba na najbližšej schôdzi. Táto novela je tu, v zásade už je neaktuálna, ale nedá mi, aby som nepovedal, že ak pán premiér chcel opozičného kandidáta, pán Mitrík nie je opozičným kandidátom a jeho argumenty, ktoré pán premiér používal, že chce, aby to bol spoločný opozičný kandidát, takto vyznievajú tragicky, cynicky, smiešne, proste katastrofálne. Predseda NKÚ je ten, ktorý má kontrolovať celý štátny rozpočet, má to byť opozícia k tomu, kto vládne, a je to podľa mňa obrovská škoda a hlavne to ukazuje na neúprimný úmysel vládnej strany kontrolovať verejné prostriedky. Ďakujem a v prípade, že pristúpime k hlasovaniu o tomto návrhu, poprosím vás o podporu.
Zajac, Pavol, poslanec NR SR (2013-09-10):
Vážený pán kolega, s väčšinou vášho vystúpenia som súhlasil, ale s tým, keď ste začali hovoriť o tých viacerých volebných obvodoch, nie. Tam ste sa v podstate priklonili k názoru Vladimíra Mečiara, že pre Slovensko je najlepšie, jeden volebný obvod. Ja vám chcem povedať, viac volebných obvodov na Slovensku pri zachovaní pomerného systému znamená to, že strana bude nominovať aj v tých volebných obvodoch jednotlivých kandidátov. To znamená, strana si môže aj v tých viacerých volebných obvodoch namixovať tých odborníkov, o ktorých ste hovorili, že by hrozilo, že sa dostane veľa lekárov alebo ekonómov, a nebolo by to dostatočne vyvážené. A práveže v menšom volebnom obvode, ako je Slovensko, by stúpla aj váha toho preferenčného krúžka. Ak by to bolo určité percento, tak v tom menšom obvode by si ľudia mohli ľahšie povedať, kto ich má zastupovať v Národnej rade Slovenskej republiky. Poviem vám jeden príklad, ktorý... Boli sme Československo, jeden štát. V Česku majú viacej volebných obvodov. Pri posledných voľbách sa stala taká vec, že určité dosť značné protesty občanov spôsobili to, že v tom menšom volebnom obvode si občania prekrúžkovaním zvolili ako protest iných kandidátov ako tí, čo boli na začiatku kandidačnej listiny. To je vôľa občanov vyjadrená pri zachovaní pomerného systému. My aj dneska vieme povedať, aký jednotlivec, aké výsledky mali jednotlivé strany v jednotlivých krajoch. Veď to nie je až také zložité.
Fedor, Martin, poslanec NR SR (2013-03-14):
Ďakujem, pani predsedajúca. Kolegyne, kolegovia, pán minister, na úvod chcem povedať, že tento návrh podporím spolu s mojimi kolegami z poslaneckého klubu SDKÚ – DS. Naša angažovanosť v tomto druhu operácií je v súlade so zahraničnopolitickými záujmami Slovenska, ale aj so záujmami ozbrojených síl. Predstavuje totiž získavanie skúseností, ale aj prestíž. Rád konštatujem, že slovenskí vojaci v misiách robia dobré meno Slovenskej republike. Myslím si ale tiež, že je dobré všimnúť si niekoľko vecí. Kontingent, ktorý vláda navrhuje, bude nadproporčný vzhľadom na veľkosť Slovenska, slovenskú účasť v tejto misii, ak to porovnávame s inými krajinami. Hovorím to aj v súvislosti s tým, že v Afganistane dochádza k dramatickému znižovaniu podielu vojakov mnohých krajín. Ďalej si musíme byť vedomí, že Afganistan a táto misia je najnebezpečnejšou, na akej sa v súčasnosti podieľajú slovenské ozbrojené sily. A treba si tiež všimnúť, že ide o významný posun v názore druhej vlády vedenej premiérom Ficom oproti prvej vláde. Počas svojej prvej vlády sa premiér Fico jednoznačne staval proti vyslaniu bojových jednotiek. Dnes vláda navrhuje stiahnuť z Afganistanu ženistov a vyslať do misie jednotky pre špeciálne operácie. Čo by sme mali pozorne sledovať v súvislosti s týmto rozhodnutím, to sú tiež náklady, ktoré s tým budú spojené. Predpokladám, že výbor pre obranu a bezpečnosť bude o nich informovaný, pretože dôvodová správa ich neuvádza, aj keď ústne sme počuli aj z úst pána ministra, že vlastne budú tam aj nejaké dotácie z mimorozpočtových zdrojov, dokonca mimo republiky. Na mysli mám ale potrebu dovybavenia našich vojakov, ako o tom hovoril minister obrany aj náčelník Generálneho štábu. Chcem v tejto súvislosti upozorniť, že máme v tomto čase na našich stoloch dva vážne materiály, návrh Bielej knihy a Rozvojový plán rezortu obrany s výhľadom do roku 2024. Oba materiály sú v medzirezortnom pripomienkovom konaní. A práve z týchto je úplne očividné, že máme vážny problém v rezorte obrany a v ozbrojených silách. A tú podstatu problému by som definoval asi v štyroch okruhoch. Po prvé, popísaný stav zaostávania modernizácie ozbrojených síl sa prakticky nelíši ničím od toho, ako bol popísaný niekde pred siedmimi rokmi. Po druhé, je očividný rozpor medzi finančnými zdrojmi a modernizačnými plánmi, tak ako sú aj v týchto nových dokumentoch zapísané. Po tretie, registrujem nízku vôľu súčasnej vlády na reformy v tomto volebnom období. V materiáloch vidím takmer nulovú ochotu priznať si, že modernizačné plány ozbrojených síl do roku 2024 v navrhovanej štruktúre a rozsahu a predpokladané finančné možnosti sú nekompatibilné podľa môjho názoru. Po štvrté, všetko podstatné, čo sa v týchto materiáloch navrhuje, sa odkladá za horizont mandátu súčasnej vlády. Akurát sa ráta s tým, že niekedy na konci mandátu súčasnej vlády dôjde k uzavretiu významných modernizačných kontraktov. Hovorím o tom v súvislosti s prerokovanými materiálmi preto, že považujem za dôležité, aby aj do vybavenie vojakov pre túto misiu a pre túto operáciu bolo pod dôkladnou kontrolou a aby bolo naozaj efektívne. Ďakujem za pozornosť.
V. Veteška, podpredseda NR SR: (2003-12-10):
(Prerušenie rokovania o 11.59 hodine.) (Pokračovanie rokovania o 14.00 hodine.)
B. Bugár, doterajší podpredseda NR SR: (2006-07-04):
Pán predseda, nech sa páči, kormidlo je vaše. (Potlesk.)
Grendel, Gábor, podpredseda NR SR (2020-07-10):
Pán poslanec Marian Kotleba.
Bublavý, Dušan, poslanec NR SR (2015-05-12):
Pán kolega Kaník, vy nekritizujte usporiadanie v hlave, aké má náš premiér. Premiér Robert Fico je múdry chlap. Skôr sa sústreďte na vaše usporiadanie v hlavičke. Spomeňte si na rok 2004, keď ste bol minister a keď ste spravili žobračenky, tie dôchodky, čo ľudia dostávajú pred rokom 2004. Je to vaša zásluha, že ste rozdelili starodôchodcov. Veď sa nad tým zamyslite. Vy ste z nich spravili žobrákov. Vy ste bol vtedy minister. Povedzte mi aspoň dva príklady alebo stačí aj jeden, keď ste bol minister, čo ste urobili dobré pre ľudí alebo pre dôchodcov? Prečo ste vy neschválili nejaký minimálny dôchodok? Mali ste to v rukách. Nikdy ste to neschválili, ani nedokázali sa sústrediť na to, aby ste vy mohli podať návrh na minimálny dôchodok.
Paška, Pavol, predseda NR SR (2014-09-24):
Ďakujem, pán predseda výboru. Poprosím za navrhovateľa a zároveň vás poprosím, aby ste plnili aj úlohu spravodajcu. Otváram rozpravu. Mám písomné prihlášky od pána poslanca Mikloška z KDH a od pána poslanca Kollára. Je pán poslanec Mikloško v sále? Takže dúfam, že som to dobre prečítal, je to dosť nečitateľné, ale asi áno. Takže pán poslanec Kollár, nech sa páči.
Laššáková, Jana, podpredsedníčka NR SR (2015-05-21):
Nemôžete, to bolo úvodné slovo pána poslanca. Nebolo to jeho vystúpenie v rozprave. To len pánovi poslancovi Fedorovi, ktorý sa prihlásil s faktickou poznámkou. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jozefovi Mikušovi. Nech sa páči, pán poslanec.
Gaborčáková, Soňa, poslankyňa NR SR (2018-12-03):
Ďakujem ti, pán kolega, že v podstate takou nosnou myšlienkou, ktorú si spomenul, bolo, že to školstvo potrebuje komplexnejšie nástroje na to, aby sa skvalitnilo, ale aj, aby sa aj posunul vlastne ten vzdelávací proces, čiže nie je možné len z jedného nástroja vydedukovať, že tým deťom bude v tom školskom systéme dobre. Čiže vítam, že to vidíš v takom komplexnom meradle. No a čo sa týka tej stravy, tak hovoril si vlastne o tom, že to skončí v koši. Ja naozaj tiež sa nemôžem pozerať na to, ako strava končí v koši a pritom vonku je množstvo ľudí odkázaných na to, že sú hladní. Takže naozaj myslím si, že aj ten mechanizmus tých sankcií asi by bolo vhodné zaviesť aj pri tomto návrhu zákona. Teplé jedlo patrí do oblasti v hmotnej núdzi a teda pretože ide z tej kapitoly, malo by ísť len teplé jedlo denne. Ak by sme to robili zo školského systému, tam nevidím problém aj s tým, že to ide ako iné jedlo, pretože keď deti by ostávali na poobedňajšiu činnosť mimoškolskú, tak v podstate by mohli dostávať olovrant aj suchý. Ale keďže to ide z hmotnej núdze, tam tiež trvám na tom, aby to bolo teplé jedlo denne, lebo to patrí medzi základné podmienky hmotnej núdze. No a určite by teplá strava, ak je hradená z verejných financií a rozhodneme sa, že to bude verejný výdavok, by malo nahradiť tzv. potravinové balíčky. Ďakujem.
Osuský, Peter, poslanec NR SR (2014-11-09):
Vážená pani predsedajúca, no nebudem nosiť sovy do Atén, ale nedá sa mi fakt nepovedať, že vaše vystúpenie, pán minister, bolo plavným letom v porovnaní s takou ťažkotonážnou orbou premiéra, ktorý má ale to šťastie, že keď už aj nemá právo prvej noci, má právo štartu pred vami. To vám hovorím ako ten, ktorý rečneniu rozumie. A berte to fakt ako chlapské uznanie. Iná vec je, že ste si pri tých rozbehoch na voľné priame kopy dávali niekedy strašne dlhý rozbeh dozadu. Došli ste niekedy do obdobia, keď poslanec Robert Fico bol členom vládnej koalície. A keď ste hovorili o integrite a o tom, kto mal vystúpiť a kričať v iných súvislostiach, tak rozhodne je doložiteľné, že vtedy bol súčasťou telesa, o ktoré ste sa opreli v jednom z tých priamych kopov. Inak pokiaľ ide o to fotografovanie, neviem, kto si čo fotil. Ku svojej cti musím povedať, že môj priateľ Peter Zajac ani ja sme si nefotili nič, po prvé ako hovorili zlí jazyci, preto, lebo nevieme fotiť, a po druhé preto, že by som chcel vidieť toho blbca, ktorý by sa opýtal poslanca Osuského, či náhodou nevolil Dobroslava Trnku a či na to má doličný predmet. (Potlesk.) Takže o moju integritu sa báť nemusíte, moja integrita ma priviedla okrem iného k tomu, že ma možno časť ľudí, ktorí ma kedysi mali radi, nemá rada, lebo som umožnil, ako tvrdia oni, no nie je to tak, nástup vašej vlády, len preto, že som integrálne dodržal to, čo som hovoril, na rozdiel od iných, ktorí sa otočili na pätáku. Takže toľkoto k tej integrite. A k tomu Ústavnému súdu len toľko. Nemôžete ho používať ako argument len vtedy, keď sa vám hodí, pretože on vynáša nejaké nálezy a niekedy sú také alebo sú také: „Padni, komu padni.“ A tak to bolo i v mnohých veciach, o ktorých ste ako o Ústavnom súde ako o opore hovorili.
M. Hort, podpredseda NR SR: (2009-02-03):
Pán poslanec, nech sa páči.
Figeľ, Ján, podpredseda NR SR (2015-02-04):
Ďalším rečníkom prihláseným písomne do rozpravy je pán kolega Ján Mičovský. Nech sa páči.
M. Číž, podpredseda NR SR: (2009-10-29):
(Hlasovanie.) Prítomných 134 poslancov, za 80 poslancov, proti 54 poslancov. Konštatujem, že tieto návrhy sme schválili.
Daniš, Zoltán, poslanec NR SR (2014-11-09):
Myslel tým, prosím, prepojenie firmy Penta s Fay-Medical Group. Ukázalo sa, že opäť raz si pomáhal neoverenými faktami, polopravdami a nepravdami rovnako, ako keď prehlasoval, že občanov nášho štátu ktosi okradol o 1 mil. eur pri obstarávaní cétečka v nemocnici v Piešťanoch a o ďalších 250-tisíc eur, ktoré si sám zmätočne vymodeloval. Pán Lipšic, musím, žiaľ, prehlásiť, že ste sa stal v mojich očiach veľmi nehodnoverným. Ospravedlňte sa, prosím.
P. Paška, predseda NR SR: (2007-10-30):
Dobre, je tu námietka, pána... Budeme hlasovať o návrhoch.
Petráš, Vladislav, poslanec NR SR (2013-12-03):
Posledný pozmeňujúci návrh podal pán poslanec Martin Poliačik. Dajte, prosím, hlasovať o jeho pozmeňujúcom návrhu.
Grendel, Gábor, podpredseda NR SR (2022-02-11):
S faktickou poznámkou pán poslanec Stanislav Mizík.
D. Lipšic, poslanec: (2007-02-07):
Podľa rokovacieho poriadku je povinnosť predsedu zvolať grémium bezodkladne, to neznamená, že keď je predseda na zahraničnej ceste, tak týždeň nebude grémium. Podľa mojej mienky inak, pokiaľ predseda, podpredseda v Národnej rade vykonáva kompetencie predsedu v jeho zastúpení. Čiže vás žiadam, aby ste rešpektovali rokovací poriadok. Keďže tu bol návrh dvoch klubov, tak sa musí grémium zvolať bezodkladne, nie že môže, proste musí. Takže vás žiadam rešpektovať rokovací poriadok a prerušiť rokovanie schôdze do zvolania poslaneckého grémia.
Paška, Pavol, predseda NR SR (2013-03-12):
Skúste naformulovať, o čom chcete, aby sme hlasovali.
Jurinová, Erika, podpredsedníčka NR SR (2015-02-05):
Páni technici, poprosím, doplňte pánovi poslancovi čas.
Mizík, Stanislav, poslanec NR SR (2021-09-16):
Pán Valášek, no ako americkému hráčovi vám musím povedať toto: ja som len poukázal na falošnú hru, toto je táto misia. Je to obyčajná falošná hra. A o tom Nemecku som nevravel, že sa zúčastnilo nejakého veľkého rozvratu tam v Afrike, ja som vravel to, že Merkelová bola hlavou pozývačov týchto džihádistov. Ona bola tvárou týchto pozývačov. No a keď ste vraveli o tom plote, no neviem, či by som nebol aj za taký plot na hraniciach, a poriadne strážený. To by bolo jedine reálne. Totižto videl som v Bosne davy ľudí, davy týchto džihádistov, moslimov, išli do Európy, to nebol som pri Stredozemnom mori, videl som videá, čo sa deje, ako na člnoch chodia, ako ich talianske lode privážajú na Lampedus, ťahajú ich za sebou ako vlečné remorkéry. Toto je realita v súčasnosti. Takže tak. Ďakujem za slovo.
Paška, Pavol, predseda NR SR (2013-06-19):
Pán predseda výboru Hudacký.